Viiratsi 16. september 2025 nr 374

**Karula tee 2 // Tallinna tn 88 detailplaneeringu kehtestamine**

Arhitekt Sulev Ilves (volitatud arhitekt tase 7, kutsetunnistus 144847) koostas Viljandi Vallavalitsuse 20.09.2022 korraldusega nr 677 „Karula tee 2 // Tallinna tn 88 detailplaneeringu algatamine“ Peetrimõisa külas Karula tee 2 // Tallinna tn 88 katastriüksusel 71501:002:1340 algatatud detailplaneeringu (KovID DP329).

Detailplaneeringu eesmärgiks on olemasoleva ärimaa krundi ehitusõiguse suurendamine. Taotleja soovib laiendada olemasoleva ärihoone müügisalongi. Detailplaneeringuala suurus on ligikaudu 6100 m2. Detailplaneeringuala katastriüksuse maa sihtotstarve on ärimaa 100%.

05.11.2013 moodustus Viljandi vald, mis on Paistu valla, Pärsti valla, Saarepeedi valla ja Viiratsi valla õigusjärglane.

Detailplaneeringualal kehtib Saarepeedi Vallavolikogu 11.12.2008 määrusega nr 65 „Saarepeedi valla üldplaneeringu kehtestamine“ kehtestatud Saarepeedi valla üldplaneering, mille kohaselt asub taotletav planeeringuala detailplaneeringu koostamise kohustusega alal. Detailplaneering ei ole üldplaneeringut muutev ega näe ette olulise keskkonnamõju teket.

Käesoleva detailplaneeringuga soovitakse määrata ärimaa krundile ehitusõigus olemasoleva hoone laiendamiseks üle 33% algselt kavandatud mahust. Detailplaneeringuala on hoonestatud ning olemasolevale hoonele kavandatakse juurdeehitus hoonestusala lõunapoolsele küljele. Üldine ruumilise arengu eesmärk on luua müügisalongi laiendamise kaudu eeldused kaupade ja teenuste pakkumise kvaliteedi ning kättesaadavuse parandamiseks ärimaa sihtotstarbega krundil.

Detailplaneeringu täpsem lahendus on toodud detailplaneeringu seletuskirjas, joonistel ja lisades, mis on käesoleva korralduse lahutamatud osad.

Viljandi Vallavalitsuse 15.04.2025 korraldusega nr 155 „Karula tee 2 // Tallinna tn 88 detailplaneeringu vastuvõtmine“ võeti vastu Peetrimõisa külas Karula tee 2 // Tallinna tn 88 detailplaneering. Detailplaneeringu avalik väljapanek toimus ajavahemikul 02.05.2025 kuni 16.05.2025. Avalikule väljapanekule vastas Transpordiamet, et täiendavaid ettepanekuid planeeringule ei ole (reg 16.04.2025 nr 7-2/142-26).

Tulenevalt eeltoodust ja võttes aluseks planeerimisseaduse § 139 lõiked 1, 3, 4 ja 6 ning Viljandi Vallavolikogu 28.02.2022 määruse nr 13 „Planeerimisseaduses sätestatud küsimuste lahendamise volitamine“ § 1 lõike 1:

1. Kehtestada Peetrimõisa külas Karula tee 2 // Tallinna tn 88 detailplaneering (KovID DP329).
2. Viljandi Vallavalitsuse planeeringute- ja GIS-spetsialistil avaldada detailplaneeringu kehtestamise teade detailplaneeringu kehtestamisest arvates:
   1. 14 päeva jooksul Ametlikes Teadaannetes ja Viljandi valla veebilehel [www.viljandivald.ee](http://www.viljandivald.ee);
   2. 30 päeva jooksul maakonnalehes Sakala.
3. Viljandi Vallavalitsuse planeeringute- ja GIS-spetsialistil saata teade detailplaneeringu kehtestamise kohta maakatastri pidajale 14 päeva jooksul planeeringu kehtestamise päevast arvates.
4. Viljandi Vallavalitsuse avalike suhete spetsialistil avaldada teade detailplaneeringu kehtestamise kohta esimesel võimalusel Viljandi valla ajalehes Viljandi Valla Teataja.
5. Käesoleva korraldusega mittenõustumisel võib esitada vaide 30 päeva jooksul korralduse teatavakstegemisest arvates Viljandi Vallavalitsusele (viljandivald@viljandivald.ee või Sakala 1, Viiratsi alevik, Viljandi vald, 70101 Viljandi maakond) või kaebuse Tartu Halduskohtule (trthktartu.menetlus@kohus.ee või Kalevi 1, 51010 Tartu).
6. Korraldus jõustub teatavakstegemisest.

(allkirjastatud digitaalselt)

Alar Karu (allkirjastatud digitaalselt)

vallavanem Reet Pramann

vallasekretär